CELEX: 32012R0334
Language: lv
Date: 2012-04-19 00:00:00
Title: Komisijas Īstenošanas regula (ES) Nr. 334/2012 ( 2012. gada 19. aprīlis ) kas attiecas uz atļauju lietot Saccharomyces cerevisiae CNCM I-4407 preparātu kā barības piedevu gaļas trušiem un neproduktīviem trušiem un ar ko groza Regulu (EK) Nr. 600/2005 (atļaujas turētājs Société Industrielle Lesaffre )  Dokuments attiecas uz EEZ

20.4.2012   
            
            
               LV
            
            
               Eiropas Savienības Oficiālais Vēstnesis
            
            
               L 108/6
            
         KOMISIJAS ĪSTENOŠANAS REGULA (ES) Nr. 334/2012
   (2012. gada 19. aprīlis)
   kas attiecas uz atļauju lietot Saccharomyces cerevisiae CNCM I-4407 preparātu kā barības piedevu gaļas trušiem un neproduktīviem trušiem un ar ko groza Regulu (EK) Nr. 600/2005 (atļaujas turētājs Société Industrielle Lesaffre)
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1) un jo īpaši tās 9. panta 2. punktu,
   tā kā:
   
               (1)
            
            
               Regulā (EK) Nr. 1831/2003 ir noteikts, ka piedevu lietošanai dzīvnieku ēdināšanā jāsaņem atļauja, un paredzēts šādas atļaujas piešķiršanas pamatojums un kārtība. Minētās regulas 10. pantā paredzēts, ka atkārtoti jānovērtē piedevas, kuru lietošana atļauta saskaņā ar Padomes Direktīvu 70/524/EEK (2).
            
         
               (2)
            
            
               Saskaņā ar Komisijas Regulu (EK) Nr. 600/2005 (3)
                  Saccharomyces cerevisiae NCYC Sc47 preparātu bez termiņa ierobežojuma atļāva lietot kā barības piedevu gaļas trušiem atbilstīgi Direktīvai 70/524/EEK. Pēc tam saskaņā ar Regulas (EK) Nr. 1831/2003 10. panta 1. punktu šo preparātu kā esošu lopbarības līdzekli iekļāva Kopienas Lopbarības piedevu reģistrā.
            
         
               (3)
            
            
               Saskaņā ar Regulas (EK) Nr. 1831/2003 10. panta 2. punktu un saistībā ar minētās regulas 7. pantu tika iesniegts pieteikums pārvērtēt Saccharomyces cerevisiae CNCM I-4407 (iepriekš – NCYC Sc47) kā barības piedevu gaļas trušiem, un saskaņā ar minētās regulas 7. pantu tika iesniegts pieteikums par šīs piedevas jaunu pielietojumu neproduktīviem trušiem, pieprasot to klasificēt piedevu kategorijā “zootehniskās piedevas”. Minētajam pieteikumam bija pievienotas Regulas (EK) Nr. 1831/2003 7. panta 3. punktā prasītās ziņas un dokumenti.
            
         
               (4)
            
            
               Eiropas Pārtikas nekaitīguma iestāde (turpmāk – “Iestāde”) 2011. gada 13. decembra atzinumā (4) secināja, ka ieteiktajos lietošanas apstākļos Saccharomyces cerevisiae CNCM I-4407 kaitīgi neietekmē dzīvnieku veselību, patērētāju veselību vai vidi un ka, lietojot šo piedevu, var efektīvi samazināt gaļas trušu mirstību. Iestāde uzskata, ka nav vajadzības noteikt īpašas prasības uzraudzībai pēc piedevas laišanas tirgū. Iestāde pārbaudīja arī to ziņojumu par barībā esošās barības piedevas analīzes metodi, ko iesniegusi ar Regulu (EK) Nr. 1831/2003 izveidotā references laboratorija.
            
         
               (5)
            
            
               
                  Saccharomyces cerevisiae CNCM I-4407 novērtējums liecina, ka Regulas (EK) Nr. 1831/2003 5. pantā paredzētie atļaujas piešķiršanas nosacījumi ir izpildīti. Tādēļ šo preparātu būtu jāļauj lietot atbilstīgi šīs regulas pielikumam.
            
         
               (6)
            
            
               Tādējādi, piešķirot jaunu atļauju saskaņā ar Regulu (EK) Nr. 1831/2003, būtu jāsvītro Regulas (EK) Nr. 600/2005 noteikumi attiecībā uz Saccharomyces cerevisiae NCYC Sc47.
            
         
               (7)
            
            
               Izmaiņas barības piedevas atļaujas nosacījumos nav saistītas ar drošuma apsvērumiem, tādēļ ir lietderīgi paredzēt pārejas periodu, lai izlietotu esošos tādu premiksu un barības maisījumu krājumus, kurus atļauts lietot ar Regulu (EK) Nr. 600/2005.
            
         
               (8)
            
            
               Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Pielikumā minēto preparātu, kas iekļauts piedevu kategorijā “zootehniskās piedevas” un funkcionālajā grupā “zarnu floras stabilizatori”, ir atļauts lietot kā dzīvnieku barības piedevu saskaņā ar minētajā pielikumā izklāstītajiem nosacījumiem.
   2. pants
   Svītro ierakstu par E 1702 Regulas (EK) Nr. 600/2005 III pielikumā.
   3. pants
   Ar Regulu (EK) Nr. 600/2005 atļauto Saccharomyces cerevisiae NCYC Sc47 preparātu un to saturošus premiksus un barības maisījumus, kas marķēti saskaņā ar Direktīvu 70/524/EEK pirms šīs regulas spēkā stāšanās dienas, arī turpmāk drīkst laist tirgū un izmantot, līdz izbeidzas esošie krājumi.
   4. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2012. gada 19. aprīlī
      
         
            Komisijas vārdā –
         
            priekšsēdētājs
         
         José Manuel BARROSO
      
   
   
      (1)  OV L 268, 18.10.2003., 29. lpp.
   
      (2)  OV L 270, 14.12.1970., 1. lpp.
   
      (3)  OV L 99, 19.4.2005., 5. lpp.
   
      (4)  EFSA Journal, 2012. gads; 10(1):2531.
   
      PIELIKUMS
      
                  Piedevas identifikācijas numurs
               
               
                  Atļaujas turētāja nosaukums
               
               
                  Piedeva
               
               
                  Sastāvs, ķīmiskā formula, apraksts, analīzes metode
               
               
                  Dzīvnieku suga vai kategorija
               
               
                  Maksimālais vecums
               
               
                  Minimālais saturs
               
               
                  Maksimālais saturs
               
               
                  Citi noteikumi
               
               
                  Atļaujas beigu termiņš
               
            
                  KVV/kg kompleksās barības ar mitruma saturu 12 %
               
            
                  
                     Zootehnisko piedevu kategorija. Funkcionālā grupa: zarnu floras stabilizatori
                  
               
            
                  4b1702
               
               
                  
                     Société Industrielle Lesaffre
                  
               
               
                  
                     Saccharomyces cerevisiae
                  
                  CNCM I-4407
               
               
                  
                               
                           
                           
                              
                                 Piedevas sastāvs
                              
                              
                                 Saccharomyces cerevisiae CNCM I-4407 žāvētu šūnu preparāts, kas satur vismaz 5 × 109 KVV/g piedevas
                           
                        
                               
                           
                           
                              
                                 Aktīvās vielas raksturojums
                              
                              
                                 Saccharomyces cerevisiae CNCM I-4407
                           
                        
                               
                           
                           
                              
                                 Analīzes metodes
                                  (1)
                              
                              
                                           
                                       
                                       
                                          Skaitīšanas metode: Petri trauciņa un samaisījuma metode, kurā izmanto rauga ekstrakta dekstrozes hloramfenikola (CGYE) agaru (EN 15789).
                                       
                                    
                                           
                                       
                                       
                                          Identifikācija: polimerāzes ķēdes reakcija (PĶR).
                                       
                                    
                        
               
                  Gaļas truši un neproduktīvie truši
               
               
                  —
               
               
                  5 × 109
                  
               
               
                  —
               
               
                  Piedevas un premiksa lietošanas noteikumos norāda uzglabāšanas temperatūru, uzglabāšanas laiku un stabilitāti pēc granulēšanas.
               
               
                  2022. gada 11. maijs
               
            
         (1)  Sīkāka informācija par analīzes metodēm atrodama references laboratorijas tīmekļa vietnē: http://irmm.jrc.ec.europa.eu/EURLs/EURL_feed_additives/Pages/index.aspx.